*****

ΚΑΝΟΝΙΣΜΟΣ (ΕΟΚ) αριθ. 3278/89 ΤΟΥ ΣΥΜΒΟΥΛΙΟΥ

της 30ής Οκτωβρίου 1989

για τη δεύτερη τροποποίηση του κανονισμού (ΕΟΚ) αριθ. 4196/88 για την κατανομή μεταξύ των κρατών μελών, για το έτος 1989, ορισμένων ποοσοστώσεων αλιείας για τα σκάφη που αλιεύουν στην αποκλειστική οικονομική ζώνη της Νορβηγίας και στην αλιευτική ζώνη που βρίσκεται γύρω από το Jan Mayen

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 4196/88 (2), όπως τροποποιήθηκε από τον κανονισμό (ΕΟΚ) αριθ. 1810/89 (3), κατανέμει για το έτος 1989 ορισμένες ποσοστώσεις αλιείας μεταξύ των κρατών μελών για τα σκάφη που αλιεύουν στην αποκλειστική οικονομική ζώνη της Νορβηγίας και στην αλιευτική ζώνη που βρίσκεται γύρω από το Jan Mayen·

ότι για το 1989 είχε χορηγηθεί στην Κοινότητα ποσόστωση 5 000 τόνων για την αλιεία άλλων ειδών στα ύδατα της Νορβηγίας νότια των 62° βορείου γεωγραφικού πλάτους· ότι διαπιστώθηκε ότι οι αλιευτικές δραστηριότητες των σκαφών της Κοινότητα θα οδηγήσουν σε υπέρβαση της εν λόγω ποσόστωσης εντός ολίγου·

ότι, σύμφωνα με τη διαδικασία που προβλέπεται στο άρθρο 2 της συμφωνίας αλιείας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (4), τα συμβαλλόμενα μέρη προέβησαν σε νέες διαβουλεύσεις σχετικά με τα αμοιβαία αλιευτικά τους δικαιώματα για το έτος 1989·

ότι οι διαβουλεύσεις αυτές έληξαν και ότι κατά συνέπεια η προαναφερόμενη ποσόστωση αλιείας που χορηγείται στην Κοινότητα αυξήθηκε·

ότι, σύμφωνα με το άρθρο 3 του κανονισμού (ΕΟΚ) αριθ. 170/83, το Συμβούλιο είναι αρμόδιο να ορίσει τους όρους υπό τους οποίους αυτή η πρόσθετη ποσόστωση αλιείας μπορεί να χρησιμοποιηθεί από τους αλιείς της Κοινότητας·

ότι αυτές οι διαθέσιμες δυνατότητες αλιείας θα πρέπει να κατανεμηθούν μεταξύ των κρατών μελών μέσω ποσοστώσεων, σύμφωνα με το άρθρο 4 του κανονισμού (ΕΟΚ) αριθ. 170/83, προκειμένου να εξασφαλιστεί η αποτελεσματική τους διαχείριση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα ΙΙ του κανονισμού (ΕΟΚ) αριθ. 4196/88, οι αριθμοί που αφορούν τα «άλλα είδη» στη διαίρεση CIEM IV αντικαθίστανται από εκείνους που αναφέρονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 30 Οκτωβρίου 1989.

Για το Συμβούλιο

Ο Πρόεδρος

C. EVIN

(1) ΕΕ αριθ. L 24 της 27. 1. 1983, σ. 1.

(2) ΕΕ αριθ. L 369 της 31. 12. 1988, σ. 45.

(3) ΕΕ αριθ. L 177 της 24. 6. 1989, σ. 7.

(4) ΕΕ αριθ. L 226 της 29. 8. 1980, σ. 48.

ΠΑΡΑΡΤΗΜΑ

Κατανομή των ποσοστώστων αλιείας της Κοινότητας στα ύδατα της Νορβηγίας για το 1989, που αναφέρονται στο άρθρο 1 παράγραφος 2

(βάρος νωπών ιχθύων σε τόνους)

1.2.3.4 // // // // // Είδη

// Διαίρεση

CIEM // Ποσοστώσεις

αλιείας της

Κοινότητας // Ποσοστώσεις που χορηγούνται

στα κράτη μέλη // // // // 1.2.3.4.5 // Άλλα είδη // IV // 6 500 // Δανία // 3 250 // // // // Ηνωμένο Βασίλειο // 2 435 // // // // Γερμανία // // // // // Βέλγιο // 815 // // // // Γαλλία // // // // // Κάτω Χώρες // // // // // //